market
స్టాక్‌ మార్కెట్లకు రిలయన్స్‌ మద్దతు
లాభాల్లో సూచీల ర్యాలీ ముంబయి, జూలై 21: బెంచ్‌మార్క్‌ స్టాక్‌సూచీలు గరిష్టంగా పెరిగాయి. రిలయన్స్‌ ఇండస్ట్రీస్‌ సుమా రు నాలుగుశాతం బిఎస్‌ఇలోర్యాలీతీసింది. అంతకు ముందు ఛైర్మన్‌ ముఖేష్‌ అంబానీ 40వ వార్షిక సర్వసభ్యసమావేశంలో 1ః1 నిష్పత్తిలో బోనస్‌ షేర్ల ఇష్యూను ప్రకటించడంతో కంపెనీ షేర్లు మరింత ఊపందుకున్నాయి. పెట్రోకెమికల్‌ మార్జిన్లు మరిం తగా పెరగడం, ఆఫ్రికన్‌ ఆస్తులు విక్రయించడం ద్వారా లాభాలు, నికరలాభాలు రూ.9108 కోట్లకు పెరగడం వంటి అంశాలు అటు కంపెనీకి ఇటు స్టాక్‌ మార్కెట్లకు కలిసొచ్చాయి. ఇక ఇతర గ్లోబల్‌ మార్కె ట్లపరంగా యూరో వెంటనే రెండేళ్ల గరిష్టస్థాయికి పెరిగింది. ఎక్కువస్టాక్‌మార్కెట్లు యూరోప్‌ మెయిన్‌ ల్యాండ్‌లో స్టాక్స్‌ క్షీణించడంతో కొన్నిచోట్ల ఇన్వెస్ట ర్లు అప్రమత్తంగా వ్యవహరించారు. అంతేకాకుండా ఇతర ప్రపంచదేశాల్లోని సెంట్రల్‌బ్యాంకులు తమ తమ ద్రవ్యవినిమియ విధానంలో మరింత కఠిన విధానాలు అవలంభిస్తారన్న అంచనాలతో ఇన్వెస్టర్లు గ్లోబల్‌మార్కెట్లపై వెనుకంజవేసారు. ఇక దేశీయంగ ఆస్టాక్‌ మార్కెట్లలోసెన్సెక్స్‌ 120పాయింట్లు గరిష్టం గా పెరిగింది. విప్రో 1.71 బిలిన్‌ షేర్ల బైబాక్‌ప్లాన్‌, రిలయన్స్‌బోనస్‌షేర్ల జారీవంటివి మార్కెట్లకు మద్ద తునిచ్చాయి.
30షేర్‌ బిఎస్‌ఇ సెన్సెక్స్‌ 124.49 పాయింట్లు పెరిగి 32,028.89కి చేరింది. 59షేర్‌ ఎన్‌ఎస్‌ఇ సూచి నిఫ్టీ 41.95 పాయింట్లు క్షీణించి 9915.25పాయింట్లవద్ద స్థిరపడింది. బిఎస్‌ఇపరం గా ఐటిసూచి 1.66శాతం లాభపడింది. ఆ తర్వాత టెక్‌సూచి 1.26శాతం,వినియోగరంగం 1.09శాతం ఆయిల్‌ అండ్‌ గ్యాస్‌ 0.99శాతం పెరిగాయి. ఇతర త్రా రియాల్టీ సూచి 1.1శాతం, హెల్త్‌కేర్‌ 0.54 శాతం, విద్యుత్‌0.42శాతం, కేపిటల్‌గూడ్స్‌ 0.32 శాతం దిగజారాయి. టాప్‌ ఐదు సెన్సెక్స్‌ లాభాలు పొందిన సంస్థల్లో విప్రో 6.47శాతం, రిలయన్స్‌ 3.76శాతం, కోల్‌ ఇండియా 2.66శాతం, టిసిఎస్‌ 1.87శాతం, కోటక్‌బ్యాంకు 1.86శాతం లాభపడితే భారతి ఎయిర్‌టెల్‌ 2.05శాతం, లూపిన్‌ 1.99 శాతం, పవర్‌గ్రిడ్‌ 1.85శాతం, హీరోమోటోకార్ప్‌ 1.34శాతం, సిప్లా 0.96శాతం నష్టపోయాయి. రిలయన్స్‌ కంపెనీ షేర్లు 3.9శాతం పెరిగాయి. తొమ్మిదన్నరేళ్ల గరిష్టంగా ఉన్నాయి. పటిష్టమైన త్రైమాసిక ఫలితాలు, తక్కువఖర్చుతోకూడిన 4జి ఆధారిఫోన్‌ విడుదల ఇందుకుకీలకం. ఛైర్మన్‌ ముఖేష్‌ అంబానీ శుక్రవారం ఈ ఫోన్‌ విడుదలను ప్రకటించారు. తక్కువ ఆదాయం కలిగిన వినియోగ దారులే లక్ష్యంగా జియోసేవలు ఉంటాయని ప్రక టించారు. రిలయన్స్‌షేర్లు3.9శాతం పెరిగి 1588 రూపాయలకు పెరిగాయి. రిలయన్స్‌ షేర్ల పెరు గుదలతోపాటు టెలికాం పోటీ కంపెనీల షేర్లుసైతం దిగజారాయి. ఈ రంగంలో మరింతపోటీ పెరిగిం ది. భారతిఎయిర్‌టెల్‌, ఐడియా సెల్యులర్‌ కంపెనీ లు 41.శాతం, 7.3శాతం చొప్పున క్షీణించాయి. అదేవిధంగా విప్రో కంపెనీ కూడా 8.1శాతం షేర్లు పెరిగాయి. ఏప్రిల్‌ నుంచి కంపెనీ టాప్‌ లాభాల్లో ఉన్నట్లు తేలింది. నిఫ్టీ ఐటి సూచీలో కూడా రెండు శాతం పెరిగింది. విప్రో స్టాక్స్‌ దేశంలోని మూడో అతిపెద్ద ఐటి సంస్థగా నిలిచింది. కంపెనీ 11వేల కోట్ల షేర్ల బైబాక్‌ ప్లాన్‌ను ప్రకటించింది. భారీ మూలధన కంపెనీలు కార్పొరేట్‌ ఫలితాలు ఇప్పటి వరకూ సానుకూలంగానే ఉన్నాయని, మార్కెట్లకు ఇవే కీలకం అవుతున్నట్లు ఏంజెల్‌బ్రోకింగ్‌ సీని యర్‌ విశ్లేషకులు సిద్ధార్ద్‌ పురోహిత్‌ వెల్లడించారు.